༄༅༔ ༔ཐུགས་རྗེ་ཆེན་པོའི་སྒྲུབ་ཆེན་སྤྱི་ཁོག་ཆེན་མོ་བཞུགས་སོ༔ ༔

༄༅༔ ༔྅྅྅྅྅྅྅྅྅྅྅྅྅ ཐུགས་རྗེ་ཆེན་པོ་སྤྱན་རས་གཟིགས་ལ་ཕྱག་འཚལ་ལོ༔ འཕགས་པའི་སྒྲུབ་ཐབས་བསྟན་པ་ནི༔ རི་མཐོ་ས་
གཙང་དབེན་པའི་གནས༔ བཀྲ་ཤིས་ཉམས་དགའ་ནགས་ཚལ་ལྡན༔ ཆུ་བོ་ཤར་དུ་འབབ་པའི་གནས༔ གངས་རི་དཀར་པོས་མཐའ་བསྐོར་བ༔ སྲོག་དང་ཡོ་བྱད་བར་
ཆད་མེད༔ དེ་ཡི་གནས་སུ་འཕགས་པ་བསྒྲུབ༔ དུས་དང་གཟའ་སྐར་བཟང་པོ་ལ༔ ས་ཡི་ཆོ་ག་ལེགས་པར་བྱ༔ ས་བརྟག་ས་བླང་ས་སྦྱང་བསྲུང་༔ ས་བརྟག་དབང་
ལ་ས་དམར་ཤིས༔ ཞི་བ་སྒྲུབ་ལ་ས་དཀར་ཤིས༔ གང་བྱེད་འཕྲིན་ལས་ས་རིགས་སྦྱར༔ ས་བླང་མི་ཡིས་བདག་བྱས་པའི༔ ཞིང་ས་ལ་སོགས་ནོར་གྱིས་བསླུ༔ མི་མ་

༄༅༔ ༔ཡིན་ལ་བླང་བ་ནི༔ མཆོད་གཏོར་བཤམས་ལ་བྱིན་བརླབ་བྱ༔ དང་པོ་དཀོན་མཆོག་སྲུང་མ་དང་༔ བར་པ་རིགས་དྲུག་ས་བདག་དང་༔ ཐ་མ་
ས་དེའི་བདག་པོ་ལ༔ དངོས་གཞི་ས་བླང་འདི་སྐད་དོ༔ ཧྲཱིཿ ས་ཡི་ལྷ་མོ་ལ་སོགས་པའི༔ ས་བདག་ལྷ་ཀླུ་གང་ཡིན་ནམ༔ མཆོད་སྦྱིན་གཏོར་མ་འདི་བཞེས་ལ༔
བདག་ལ་ས་འདི་གནང་དུ་གསོལ༔ ཧྲཱིཿ སྐྱོབ་པ་ཤཱཀྱ་སེངྒེ་ཡིས༔ ཇི་ལྟར་བདུད་ཀྱི་སྡེ་བཅོམ་ལྟར༔ དེ་བཞིན་བདག་གིས་བདུད་སྡེ་ལས༔ རྒྱལ་བར་བྱ་ཕྱིར་དཀྱིལ་
འཁོར་བྲི༔ ཞེས་བརྗོད་ས་རྣམས་ལེགས་བྱིན་བསམ༔ དེ་ནས་ས་སྦྱང་བྱ་བ་ནི༔ ས་དེ་ཁྲུ་གང་ཙམ་བརྐོས་ལ༔ ས་རྩུབ་རྡོ་དང་མི་གཙང་བ༔ ས་རོ་ལ་སོགས་བསལ་ལ་

བླང་༔ དེ་ནས་རང་ཉིད་འཕགས་པར་བསྒོམ༔ བུམ་ཆུས་ས་ལ་བྱིན་རླབས་བྱ༔ ས་དེ་རིན་ཆེན་ཕུང་པོར་བསམ༔ དེ་ནས་ས་གཞི་བཟུང་བ་ནི༔ དཀྱིལ་འཁོར་འདོམ་གང་མདའ་གང་སོགས༔ གནས་དང་
སྦྱར་ལ་ལེགས་པར་བརྩིག༔ དེ་ནས་ཕྱི་རོལ་ཐོ་བཞི་བརྩིག༔ ཐོ་ལ་རྒྱལ་ཆེན་སྡེ་བཞི་པོ༔ བསྐྱེད་ལ་མཆོད་གཏོར་འབུལ་བ་ནི༔ ཧྲཱིཿ ཤར་ཕྱོགས་རྒྱལ་ཆེན་ཡུལ་འཁོར་སྲུང་༔ ལྷོ་ཕྱོགས་རྒྱལ་ཆེན་
འཕགས་སྐྱེས་པོ༔ ནུབ་ཕྱོགས་རྒྱལ་ཆེན་སྤྱན་མིག་བཟང་༔ བྱང་ཕྱོགས་རྒྱལ་ཆེན་རྣམ་ཐོས་སྲས༔ ཁྱེད་རྣམས་འཁོར་དང་བཅས་པ་ལ༔ ཕུལ་བའི་མཆོད་གཏོར་འདི་བཞེས་ལ༔ བདག་གི་སྒྲུབ་པ་མ་
གྲོལ་བར༔ ཕྱི་མཚམས་བསྲུང་བའི་འཕྲིན་ལས་མཛོད༔ ཅེས་བརྗོད་བཀའ་བསྒོ་རྒྱས་པར་བྱ༔ དེ་ནས་བར་མཚམས་བཅད་པ་ནི༔ བྱང་བུ་གཅིག་ལ་རྟ་མགྲིན་བྲི༔ ཡ་ཐེམ་ལོགས་ལ་བཏགས་བྱས་ལ༔ ཧྲཱིཿ ཐུགས་རྗེ་ཆེན་པོའི་
དཀྱིལ་འཁོར་འདིར༔ སྒྲུབ་མཆོག་ལྷ་ནི་འདིར་བཞུགས་པས༔ བདུད་དང་བར་ཆད་ལོག་འདྲེན་རྣམས༔ རྟ་མགྲིན་བཀའ་ལས་མ་འདའ་བར༔ སྒོ་འདི་ཡན་ཆད་མ་འདའ་ཞིག༔ ཅེས་བརྗོད་བཀའ་བསྒོ་རྒྱས་པར་
བྱ༔ དེ་ནས་ནང་མཚམས་བཅད་པ་ནི༔ རང་ཉིད་རྟ་མགྲིན་སྐུར་གསལ་བས༔ ཧྲཱིཿ ཉོན་ཅིག་བགེགས་དང་ལོག་འདྲེན་ཚོགས༔ ལྷ་ཀླུ་གནོད་སྦྱིན་བདུད་དང་ནི༔ ལོག་ལྟ་བར་གཅོད་གང་ཡིན་པ༔ གནས་འདིར་མ་

༄༅༔ ༔འདུག་གཞན་དུ་དེངས༔ གལ་ཏེ་མི་འགྲོ་འདུག་གྱུར་ན༔ ཁྲོ་ཆེན་རྟ་མགྲིན་ཁྲོས་ནས་ནི༔ སྤྲུལ་པ་ཡང་སྤྲུལ་མང་པོ་ཡིས༔ བར་གཅོད་བགེགས་རྣམས་བརླག་པར་མཛོད༔ ཧྲཱིཿ
མཧཱ་ཀྲོ་དྷ་གྷརྫ་གྷརྫ་ཧ་ན་ཧ་ན༔ པ་ཙ་པ་ཙ་ཧུ་ལུ་ཧུ་ལུ་ཧཱུྃ་ཕཊ༔ བཛྲ་རཀྵ་རཀྵ་ཧཱུྃ་ཕཊ༔ དེ་ནས་དཀྱིལ་འཁོར་དྲི་བཟང་བྱུག་པར་བྱ༔ ཧྲཱིཿ སྨན་ལྔ་སྤོས་ལྔ་དྲི་བཟང་ཆུས༔ ཐུགས་རྗེའི་དཀྱིལ་འཁོར་བྱུག་པར་བྱ༔
མི་གཙང་དྲི་མའི་རྣམ་རྟོག་དག་གྱུར་ནས༔ དག་ཅིང་གསལ་བའི་ཡེ་ཤེས་ངང་དུ་གསལ༔ མཎྜལ་ཤུདྡྷེ་ཨ༔ དེ་ནས་ཐིག་སྐུད་ཡེ་ཤེས་ལྔ་རུ་བྱིན་བརླབས་ཏེ༔ ཧཱུྃ༔ ཡེ་ཤེས་ལྔ་ལྡན་སྲད་བུ་འདིས༔ ཡེ་ཤེས་ལྔ་ཡི་
ཐིག་བཏབ་པས༔ སྐུ་ལྔ་རང་བཞིན་མི་འགྱུར་བའི༔ དམ་ཚིག་དཀྱིལ་འཁོར་ལྷུན་གྱིས་གྲུབ༔ ཛྙཱ་ན་ཙཀྲ་མཎྜལ་ཧཱུྃ༔ འགྲོ་དྲུག་ཐམས་ཅད་ཐུགས་རྗེའི་དལ་དུ་བསམ༔ དེ་ནས་ས་ཚོན་བྱིན་གྱིས་བརླབས༔ ཧྲཱིཿ ས་ཚོན་སྣ་
ལྔ་སྐུ་ལྔ་ཡེ་ཤེས་ལྔ༔ གསལ་ལ་མ་འདྲེས་ངོ་བོ་ཉིད་ཀྱི་སྐུ༔ ཐུགས་རྗེ་ཆེན་པོའི་དཀྱིལ་འཁོར་བྲི་བར་བྱ༔ རང་བྱུང་གཞལ་ཡས་ཁང་དུ་ལྷུན་གྱིས་གྲུབ༔ ཨོཾ་ཧཱུྃ་ཏྲཾ་ཧྲཱི་ཨ༔ དེ་ནས་དཀྱིལ་འཁོར་བྲི་བར་བྱ༔ དཀྱིལ་
འཁོར་པདྨ་འདབ་མ་དྲུག༔ སྒོ་བཞི་རྒྱན་རྣམས་རྫོགས་པར་བྲི༔ གཏོར་མ་དཔལ་བཤོས་ཟླུམ་པོ་ལ༔ ཐ་མ་པདྨ་འདབ་བཞིས་བསྐོར༔ དཀར་གསུམ་མངར་གསུམ་རྒྱན་དུ་གསོལ༔ ཨརྒྷཾ་བདུག་སྤོས་མེ་ཏོག་དང་༔ མར་མེ་དྲི་ཆབ་མཆོད་པ་ལྔ༔ མཎྜལ་

རྒྱན་དང་བཅས་པ་བཀྲམ༔ དེ་ནས་དཀྱིལ་འཁོར་རྒྱན་བཀོད་པ༔ ཧྲཱིཿ མདའ་བཞི་ཚད་མེད་བཞི་དང་ལྡན༔ མེ་ལོང་བཞི་ནི་ཡེ་ཤེས་བཞི༔ རལ་གྲི་བཞི་ནི་ཡེ་ཤེས་མཚོན༔ ཕུར་པ་བཞི་ནི་ཁྲོ་ཆེན་བཞི༔ ཡེ་ཤེས་ལྔ་ཡི་
སྲད་བུའི་དྲྭ་བར་བཞུགས༔ པཉྩ་ཛྙཱ་ན་ཙཀྲ་ཏིཥྛ་ལྷན༔ དེ་ནས་སྒྲུབ་པའི་ཙཀ་ལི་བཀོད་པ༔ ཧྲཱིཿ ཐུགས་རྗེ་ཆེན་པོ་ཡེ་ཤེས་ལྔ་ཡི་ལྷ༔ སྤྲུལ་སྐུ་ཐུབ་དྲུག་འགྲོ་དྲུག་སྐྱེ་སྒོ་གཅོད༔ ཡེ་ཤེས་སྒོ་མ་བཞི་ཡིས་འཕྲིན་
ལས་མཛོད༔ ཉི་ཟླ་པདྨའི་གདན་ལ་བརྟན་པར་བཞུགས༔ ས་མ་ཡ་ཏིཥྛ་ལྷན༔ དེ་ནས་དབང་བསྐུར་བུམ་པ་བཀོད༔ རིན་ཆེན་བུམ་པ་དུད་པས་བདུག༔ ཨོཾ་པདྨ་ཏ་ཀྲིཏ་མཧཱ་ཀྲོ་ཏ༔ ཧ་ཡ་གྷྲི་ཝ་ཧུ་ལུ་ཧུ་ལུ་ཧཱུྃ་ཕཊ༔
ཧྲཱིཿ བདག་ཉིད་དཔའ་བོ་རྟ་མགྲིན་དམར༔ ཞལ་གཅིག་ཕྱག་གཉིས་རྟ་སྐད་སྒྲོགས༔ ཧྲཱིཿལས་སྤྲུལ་པའི་ཁྲོ་བོས་གང་༔ བགེགས་རྣམས་འདི་རུ་མ་འདུག་དེངས༔ གལ་ཏེ་བཀའ་ལས་འགལ་གྱུར་ན༔
ཐལ་བ་བཞིན་དུ་བརླག་པར་བྱའོ༔ ནྲྀ་ཏྲི་ཨྱེ་སརྦ་མ་ར་ཡ་ཕཊ༔ རཾ་ཡཾ་ཁཾ་གིས་སྟོང་པར་སྦྱངས༔ ཆུ་གཙང་བུམ་རྫས་བཅས་པས་བཀང་༔ ཧྲཱིཿ བཀྲ་ཤིས་རྣམ་རྒྱལ་བུམ་པ་ལྷ་ཡི་གནས༔ ཡེ་ཤེས་བདུད་རྩི་དྲི་མེད་ཆུ་
ཡིས་བཀང་༔ དབང་བསྐུར་བྱིན་བརླབས་རྫས་སུ་མངའ་གསོལ་གྱི༔ ཕོ་བྲང་ལྷ་ཡི་དཀྱིལ་འཁོར་བརྟན་པར་བཞུགས༔ བྷྲཱུྃ་ཀ་ལ་ཤ་ཛྙ་ན་ས་མ་ཡཱ༔ ཏིཥྛ་ལྷན༔ དེ་ནས་མཆོད་རྫས་བཀོད་པ་ནི༔ ཧྲཱིཿ མཆོད་

༄༅༔ ༔པའི་བྱེ་བྲག་བསམ་མི་ཁྱབ༔ ཞལ་ཟས་ཚོགས་མཆོད་སྣ་ཚོགས་རྣམས༔ མཆོད་པའི་རྫས་སུ་མངའ་གསོལ་གྱི༔ སྒྲུབ་ལ་དངོས་གྲུབ་སྩོལ་དུ་གསོལ༔ གྷ་ན་ཙཀྲ་པུ་ཙ་པུཥྚིཾ་ཀུ་རུ་
ཡེ་ཧཱུྃ༔ དེ་ནས་དཀྱིལ་འཁོར་ལྷ་ཚོགས་རྣམས༔ བསྐྱེད་ཅིང་སྤྱན་དྲངས་དཀྱིལ་འཁོར་བསྟིམ༔ དབང་བསྐུར་སློབ་མ་འཇུག་འདོད་ན༔ ལས་ཀྱི་སློབ་དཔོན་ལྷར་གསལ་བས༔ རྡོ་རྗེ་གཟུང་ལ་སློབ་བུ་ཁྲིད༔ མིག་རས་བཀབ་ལ་དཀྱིལ་འཁོར་བསྐོར༔
ནུབ་ཀྱི་སྒོ་ནས་ཕྱག་འཚལ་ལ༔ ཀྱཻ༔ བླ་མ་སློབ་དཔོན་དགོངས་སུ་གསོལ༔ བདག་ཅག་འཁོར་བའི་སེམས་ཅན་རྣམས༔ མ་རིག་རྨོངས་པའི་འཁྲུལ་པ་ཡིས༔ འཁོར་བའི་གནས་སུ་འཁྱམས་པ་རྣམས༔
ཐུགས་རྗེའི་བྱིན་རླབས་དབང་བསྐུར་སྩོལ༔ དེ་སྐད་ཞུ་བ་ལན་གསུམ་ཕུལ༔ དེ་ནས་སློབ་དཔོན་གནང་བ་བྱིན༔ ཧོཿ མ་རིག་ལྡོངས་པའི་སེམས་ཅན་ཁྱོད༔ འཁོར་བའི་གནས་སུ་འཁྱམས་པ་ལ༔ ཡི་གེ་དྲུག་པའི་བྱིན་
རླབས་ཀྱིས༔ རྒྱུད་དྲུག་ལམ་གྱི་སྒོ་བཀག་ནས༔ ཐུགས་རྗེ་ཆེན་པོའི་དཀྱིལ་འཁོར་བསྟན༔ གུས་པའི་སེམས་ཀྱིས་འཇུག་པར་གྱིས༔ དེ་ལྟར་བཀའ་ཡི་གནང་བ་སྦྱིན༔ དེ་ནས་སེམས་བསྐྱེད་བྱ་བ་ནི༔ ཧྲཱིཿ ཐུགས་
རྗེ་ཆེན་པོའི་དཀྱིལ་འཁོར་དུ༔ བླ་མེད་བྱང་ཆུབ་བསྒྲུབ་པ་དང་༔ བདེ་གཤེགས་དངོས་གྲུབ་ཐོབ་བྱའི་ཕྱིར༔ འགྲོ་བའི་དོན་དུ་སེམས་བསྐྱེད་དོ༔ བོ་དྷི་ཙིཏྟ་ཨ༔ དེ་ནས་ལྷ་ལ་ཕྱག་འཚལ་བ༔ ཆོས་སྐུ་མཉམ་

ཉིད་ངང་ལས་མ་གཡོས་ཀྱང་༔ ལོངས་སྤྱོད་རྫོགས་སྐུ་ཅིར་ཡང་སྤྲུལ་སྐུར་སྟོན༔ དཀྱིལ་འཁོར་ལྷ་ཚོགས་རྣམས་ལ་ཕྱག་བགྱིད་ན༔ ཐུགས་རྗེ་བརྩེར་དགོངས་བྱིན་གྱིས་བརླབ་ཏུ་གསོལ༔ ན་མོ་པུ་རུ་ཤ་ཨ་
ལ་ལ་ཧོ༔ དེ་ནས་དཀྱིལ་འཁོར་སྒོ་དབྱེ་ནས༔ ཧོཿ འགྲོ་དྲུག་འཁྲུལ་པའི་སྒོ་བཅད་ཕྱིར༔ དཀྱིལ་འཁོར་ཕྱོགས་བཞི་སྒོ་བཞི་ནས༔ ཡེ་ཤེས་སྒོ་མ་བཞི་རྣམས་ཀྱིས༔ ཕོ་བྲང་ཕྱོགས་བཞིའི་སྒོ་ཕྱེ་ཞིག༔ བྷྲཱུྃ་པྲ་བེ་
ཤ་ཡ་ཕཊ༔ དེ་ནས་ལྷ་ལ་མེ་ཏོག་དོར༔ ཧོཿ བདག་ཅག་རིག་པའི་མེ་ཏོག་འདི༔ དཀྱིལ་འཁོར་ལྷ་ཚོགས་རྣམས་ལ་འབུལ༔ བསོད་ནམས་ཡེ་ཤེས་ཚོགས་བསགས་ཕྱིར༔ ཐུགས་རྗེས་དགོངས་ཏེ་བཞེས་སུ་
གསོལ༔ པྲ་ཏི་ཙ་ཧོ༔ དེ་ནས་མིག་དབྱེ་བའི་གསོལ་བ་གདབ༔ ཧྲཱིཿ བླ་མ་ཡེ་ཤེས་ལྷ་ཚོགས་ཀྱི༔ མ་རིག་འཁྲུལ་པའི་ལྡོངས་པ་ལ༔ བདེ་གཤེགས་རྣམས་ཀྱི་ཡེ་ཤེས་ཀྱིས༔ ལས་ཀྱི་མུན་པ་བསལ་དུ་གསོལ༔
དེ་ནས་སློབ་དཔོན་མིག་དབྱེ་བའི༔ ཕྱག་གི་སྲིན་ལག་གསེར་ཐུར་བསལ༔ ཧྲཱིཿ མ་རིག་མུན་པའི་ལྡོངས་པ་ལ༔ བདེ་གཤེགས་རྣམས་ཀྱི་ཡེ་ཤེས་ཀྱིས༔ མིག་མཆོག་དམ་པ་དབྱེ་བར་བྱ༔ དཀྱིལ་འཁོར་ལྷ་ཚོགས་འདི་
ལ་ལྟོས༔ ཛྙཱ་ན་ཙཀྵུ་པྲ་བེ་ཤ་ཡ་ཕཊ༔ དཀྱིལ་འཁོར་ལྷ་ངོ་བསྟན་པར་བྱ༔ དེ་ནས་མཆེད་ལྕམ་གསར་རྙིང་བསྲེ་བར་བྱ༔ ཧྲཱིཿ བླ་མ་ཐུགས་རྗེ་ཆེན་པོའི་ལྷ་ཚོགས་རྣམས༔ ཁྱེད་ཀྱི་ཐུགས་རྗེའི་སྤྱོད་ཡུལ་ཅི་འདྲ་བར༔

༄༅༔ ༔བདག་ཅག་འདིར་ཚོགས་རྣམས་ཀྱང་རྗེས་འཇུག་ན༔ མ་རིག་འགལ་འཁྲུལ་ཅི་མཆིས་བཟོད་པར་བཞེས༔ ཐུགས་དམ་གསེར་འཕྲེང་གཅིག་ཏུ་བསྡུ་བར་འཚལ༔ ས་མ་ཡཱ༔ ཨ་
ལ་ལ་ཧོ༔ གསར་རྙིང་ཐམས་ཅད་དམ་ཚིག་བསྲེ༔ དེ་ནས་བླ་མས་དམ་བསྒྲགས་པ༔ ཧྲཱིཿ ཐུགས་རྗེ་ཆེན་པོའི་དཀྱིལ་འཁོར་འདིར༔ དངོས་གྲུབ་ཐོབ་འདོད་དམ་ཚིག་བསྲུང་༔ དམ་ཚིག་བསྲུངས་ན་དངོས་གྲུབ་ཐོབ༔
དམ་ཚིག་ཉམས་ན་དམྱལ་བར་ལྷུང་༔ ས་མ་ཡཱ༔ ན་ར་ཀན༔ ཞེས་བརྗོད་མཆེད་ལྕམ་གསར་རྙིང་རྣམས༔ ལྕེ་ལ་རྡོ་རྗེས་བདུད་རྩི་བཞག༔ དེ་ནས་འཕྲིན་ལས་གཞུང་བསྲངས་ལ༔ དབང་བསྐུར་རིམ་པ་ཚུལ་བཞིན་བྱའོ༔ ཐུགས་རྗེ་ཆེན་
པོའི་སྒྲུབ་ཆེན་ལས་ཀྱི་རིམ་པའི་སྤྱི་ཁོག་ཆེན་མོ་རྫོགས་སོ༔ ས་མ་ཡཱ༔ རྒྱ་རྒྱ་རྒྱ༔ ནུབ་ཟངས་མཛོད་དམར་པོ་ནས་བཏོན་པའོ༔